open-index/open-wikipedia-markdown huggingface dataset:
Paul W. Tibbets

**Paul Warfield Tibbets, Jr.** (* 23. február 1915, Quincy, Illinois, USA - † 1. november 2007, Columbus, Ohio) bol americký brigádny generál letectva vo výslužbe. Bol pilotom amerického bombardéru B-29 Superfortress, ktorý 6. augusta 1945 ráno v 8:15 zhodil na Hirošimu atómovú bombu – Little Boy. 

## Pozri aj
* Little Boy
* Fat Man
* Enola Gay

## Literatúra
* THOMAS, G., WITTS, M., M.: *Enola Gay*, Praha 1984

## Iné projekty

## Externé odkazy
* Interview v The Guardian 

## Zdroj

Kategória:Letci USA
Kategória:Osobnosti USA druhej svetovej vojny
Kategória:Atómové bombardovanie Hirošimy a Nagasaki
Kategória:Rádioamatéri
Country rock

**Country rock** je podžáner populárnej hudby, vytvorený spojením rocku a country. Termín sa všeobecne používa na označenie vlny rockových hudobníkov, ktorí začali hrávať country nahrávky koncom 60. a začiatkom 70. rokov. Medzi nich patrili Bob Dylan alebo skupina The Byrds. Žáner dosiahol svoju najväčšiu popularitu v 70. rokoch s hudobníkmi ako Emmylou Harris, The Eagles alebo Pure Prairie League.
Pižmoň

**Pižmoň** alebo **[[tur]]** (lat. *Ovibos*) je rod z čeľade turovité (*Bovidae*) patriacej pod prežúvavce. Jeho jediným druhom je **pižmoň severský** (iné názvy: **pižmoň severný**, **pižmoň dlhosrstý**, **pižmoň východný**, **tur pižmový**; lat. *Ovibos moschatus*).

Staršie sa niekedy vyčleňovali ako samostatné druhy rodu pižmoň vyhynuté druhy *Ovibos pallantis* (Európa) a *Ovibos yukonensis* (USA), tieto sa však dnes považujú za integrálnu súčasť druhu pižmoň severský (*Ovibos moschatus*).

## Domovina
Pižmoň severný obýva severné časti Eurázie a Severnej Ameriky. Obýva Rusko, Grónsko a Aljašku. 

## Opis
Pižmoň je mohutne stavané zviera, ktoré patrí do radu prežúvavce. Má dlhú, hnedú, brčkavú srsť. Hlava je podobná ako pri kravách alebo bizónoch, má malé oči a zahnuté veľké rohy. Na veľkom tele sa tvorí hrb. Ma dlhé telo s krátkymi nohami. Samica môže mať 1 až 2 mláďatá.

## Zdroje

## Iné projekty

Kategória:Turovité
Kategória:Najmenej ohrozené druhy
Ioannina

thumb|Škola Kaplanios

**Ioannina** (gr. *Ιωάννινα*-Ionnina alebo ľudovo *Γιάννενα* - Jannena, historicky: **Janina**) je mesto v Grécku, hlavné a najväčšie mesto kraja Epirus. Žije tu 120 000 obyvateľov. Leží pri jazere Pamovitida, osídlený je aj jazerný ostrov, ktorý sa nazýva *[[Nisi]] (Ostrov)* a je to jediný nepomenovaný grécky ostrov. Mesto je známe výrobou syra feta a tradičným šperkárstvom, ktorým sa v minulosti venovalo miestne obyvateľstvo.

## Dejiny
Mesto založil v 6. storočí byzantský cisár Justinián I. a bolo pomenované podľa svätého Jána Krstiteľa (gr. *Ioannis*), ktorého kláštor sa nachádzal v blízkosti mesta. Prvé meno Ioanniny však bolo *Evria*. V 7. stor. mesto vyplienili Slovania, neskôr Bulhari a Normani. V 13. stor., po páde Byzancie patrila Ioannina do gréckeho štátu Epirský despotát. Po Arte bola Ioannina druhým najdôležitejším mestom a usadilo sa tu veľa Grékov z Konštantinopolu, ktorí ušli pred európskou nadvládou, medzi nimi aj mnohé aristokratické rodiny. V 14. stor. sa opäť dostáva pod obnovenú Byzanciu, neskôr pod krátku nadvládu Srbov a Benátskej republiky, v roku 1430 Ioanninu dobyli Osmanskí Turci. Turci vyhnali Grékov z centra mesta, tí následne vytvorili nové časti v okolí. V centre sa usadili Turci a Židia. Z Ioanniny sa stalo najdôležitejšie mesto Epiru. Počas tureckej nadvlády bola Ioannina dôležitým obchodným mestom, miestni grécki podnikatelia obchodovali s celou Európu, hlavne s Talianskom. Podnikatelia boli zároveň filantropi a pomáhali udržiavať grécku identitu, stavali kostoly a školy a grécke spolky v zahraničí, hlavne vo Viedni a Trieste. Ioannina bola po Solúne druhým najvyspelejším gréckym mestom v Grécku. Najslávnejšiu školu tu postavili miestni podnikatelia, bratia Zosimasovci. Významným vzdelancom tých čias bol Neofytos Dukas. Od roku 1789 bola Ioannina hlavným mestom uzurpátora Ali pašu z Tepeleny, ktorý ovládol veľkú časť Albánska a Grécka. Ioannina nebola oslobodená a nestala sa súčasťou novovzniknutého Grécka. Gréci mesto oslobodili až v roku 1913. V roku 1923 sa konala grécko-turecká výmena obyvateľov, všetci miestni Turci odišli do Turecka, z Turecka sem prišli niekoľkí Maloázijskí Gréci. Veľa obyvateľov okolitých dedín sa počas 20. stor. presídlilo do Ioanniny, časť obyvateľstva tvoria aj Arumuni, ktorí sa tu usadili z blízkych dedín pohoria Pindos.

## Iné projekty

## Zdroj
* Ελλάδα, ανάμεσα στο μύθο και την ιστορία/Μαρία Μαυροματάκη (*Ellada, anamesa sto mytho ke tin istoria-Maria Mavromataki*)

Kategória:Mestá v Grécku
Severokaukazský federálny okruh

right|thumb|Poloha

**Severokaukazský federálny okruh** () je jeden z ôsmich federálnych okruhov Ruska. Nachádza sa v juhozápadnej časti Ruska, na severe Kaukazu. Má rozlohu  a žije tu 9 254 940 obyvateľov (2002). 

Spomedzi federálnych okruhov je najmladší, vznikol odčlenením z Južného federálneho okruhu na základe Výnosu prezidenta Ruskej federácie Dmitrija Medvedeva od 19. januára 2010.

## Administratívne členenie okruhu
Do Severokaukazského federálneho okruhu patria nasledovné subjekty Ruskej federácie:
vľavo|náhľad|Administratívne členenie Severokaukazského federálneho okruhu 
:1. Dagestanská republika - administratívne centrum Machačkala
:2. Ingušská republika - administratívne centrum Magas
:3. Kabardsko-balkarská republika - administratívne centrum Naľčik
:4. Karačajsko-čerkeská republika - administratívne centrum Čerkessk
:5. Republika Severné Osetsko-Alánsko - administratívne centrum Vladikavkaz
:6. Stavropoľský kraj - administratívne centrum Stavropoľ
:7. Čečenská republika - administratívne centrum Groznyj

Hlavným mestom Severokaukazského federálneho okruhu je mesto **[[Piatigorsk]]** (), aj keď nie je ani najväčším mestom, ani hlavným mestom federálneho subjektu. Dočasne je sídlom hlavy oblasti (Splnomocnenca prezidenta) mesto Jessentuki () (stav k 04.03.2011).

## Najväčšie sídla okruhu
* Machačkala ()
* Stavropoľ ()
* Vladikavkaz ()
* Naľčik ()
* Groznyj ()
* Piatigorsk () - hlavné mesto
* Nazraň ()
* Chasavjurt ()
* Kislovodsk ()
* Nevinnomyssk ()
* Čerkessk ()
* Derbent ()
* Kaspijsk ()

## Najvyšší politickí predstavitelia okruhu
### Splnomocnenec prezidenta Ruskej federácie
náhľad|100px|Alexander G. Chloponin
(plný názov funkcie znie: „Splnomocnenec prezidenta Ruskej federácie pre Severokaukazský federálny okruh“)
* Alexander Gennadijevič Chloponin () - od 19.januára 2010 dodnes (2013)

## Referencie

* Hlavný úrad Ministerstva vnútra RF v Severokaukazskom FO (v ruštine)
* Oficiálna stránka Severokaukazského FO (v ruštine)
Samsung Galaxy Tab

náhľad|Samsung Galaxy Tab 7.0

**Galaxy Tab** je mobilné zariadenie firmy Samsung, ktoré kombinuje tablet PC (založené na operačnom systéme Android) a mobilný telefón. Prvýkrát bol predstavený 2. septembra 2010 na IFA v Berlíne. 

Samsung u neho vychádzal zo svojho mobilného telefónu Galaxy S. Galaxy Tab je určený pre spojenie funkcií PDA, mobilného telefónu, internetového prehliadača, čítačky kníh a prehrávača hudby a videí (s podporou Flashu a všetkých bežných video kodekov). U vstavaných aplikácií Samsung úzko spolupracoval s Google a integroval všetky jeho hlavné služby do tohto modelu. 

## Technické parametre
; Procesor 
* ARM Cortex A8 
* Frekvencia 1 GHz 
* Inštrukčná sada: RISC 
; Pamäť 
* Operačná pamäť: 512 MiB 
* Typ: flash 
; Úložné miesto 
* Dve verzie: 16 alebo 32 GiB 
* Slot pre karty microSD 
; Displej 
* Typ: TFT, kapacitné, multidotykový 
* Rozlíšenie: 1024 × 600 pixel ov 
* Pomer strán: 16:9 
* Veľkosť: 7 palcov (18 cm) 
; Operačný systém 
* Android 2.2 (Froyo) 
* Očakáva sa upgrade na Android 3-0 a vlastné ad hoc verzie 
; Grafický čip 
* PowerVE SGX540 
* Frekvencia: 1,06 GHz
; Kamera / fotoaparát 
* Kamerka s 1,3 megapixelmi na prednej strane (pre videohovory) 
* Digitálny fotoaparát s 3,2 MPix na zadnej strane, prisvietením LED 
; Konektivita 
* Slot na SIM kartu 
* 2.5G 
** GSM 
** GPRS 
** EDGE) 
** Frekvencia: 850 / 900 / 1800 / 1900 MHz 
* 3G 
** HSUPA 5.76 Mbps 
** HSDPA 7.2 Mbps 
** Frekvencia: 900 / 1900 / 2100 MHz 
* Wi-Fi 802.11 a / b / g / n 
* Bluetooth 3.0 
* PDMI 
* GPS 
* Synchronizácia s PC bezdrôtovo alebo cez mini USB kábel 
; Batérie 
* Kapacita: 4000 mAh 
* Výdrž (podľa údajov výrobcu): až 7 hodín prehrávania videa 
; Rozmery 
* Výška: 190,09 mm (7.484 ") 
* Šírka: 120,45 mm (4.742 ") 
* Hrúbka: 11,98 mm (0.472 ") 
; Hmotnosť 
* 380 g 
; Vstup 
* Dotykový displej 
* 4 tlačidlá naspodku 
* Hlasové ovládanie 
; Rôzne 
* Kódové meno: P-1000 
* Akcelerometer - rozpoznávanie držanie prístroja na výšku či na šírku 

## Recenzie
Recenzie Galaxy Tab takmer bez výnimky porovnávajú s Apple iPad a zhodujú sa na tom, že má potenciál vystúpiť z radu jeho plagiátov a konkurovať mu, však, dodávajú, že bude záležať na cene a softvérovej podpore (na rozdiel od iTunes u iPadu bude mať Galaxy Tab základňu na Android Market). 

## Uvedenie na trh
Dátum uvedenia na trh bude ešte len oznámené, podľa rôznych zdrojov by to mohlo byť v druhej polovici septembra 2010 v Európe. 1. novembra v Spojenom kráľovstve (za 599,99 £)  a v priebehu posledného štvrťroka v USA.  Hoci cena bude ešte len určená, hovorí sa o tom, že model s 16 GiB RAM sa bude predávať za 699 € as 32 GiB potom za 799 €. 

## Referencie


## Externé odkazy
*  Katalógové informácie  
*  Oficiálna stránka produktu  
*  Prvá česká recenzia Samsung Galaxy Tab - Rýchly konkurent iPadu s otvoreným srdcom 
*  20Tab Zoznam nezaujatých článkov o Galaxy Tab 

Kategória:Samsung
Kategória:Tablety
Kategória:Zariadenia s Androidom
Windows Mobile

**Windows Mobile** bol operačný systém firmy Microsoft, ktorý je založený na Windows CE. Je určený pre mobilné zariadenia (PDA, smartphony a zariadenia portable media center). Používa vzhľad odvodený od klasických Microsoft Windows a malú podmnožinu ich Win32 API, ale obsahuje úplne iné hybridné jadro. 

## Základné vlastnosti Windows Mobile
Windows Mobile má vo väčšine verzií tieto črty: 
* Obrazovka Dnes ukazuje dátum, informácie o vlastníkovi, nadchádzajúce udalosti, e-mailové správy a úlohy. Používatelia môžu upraviť, ktoré informácie sa majú na obrazovke zobrazovať. Na obrazovke sa nachádzajú tiež stavové ikony Bluetooth, Wi-Fi atď. Programy nainštalované v zariadení môžu pridať na obrazovku ďalšie položky. Obrázok na pozadí je možné zmeniť priamo v zariadení alebo možno zmeniť celú tému. 
* Horný pruh ukazuje čas, hlasitosť a stav pripojenia. Hlavnou súčasťou horného pruhu je tlačidlo Štart, ktoré je podobné tomu z desktopovej verzie Windows. Štart menu zahŕňa zoznam nedávno spustených programov, deväť upraviteľných položiek menu a odkazy na zoznam programov, nastavenie, vyhľadávanie a nápovedu. 
* Office Mobile je sada mobilných verzií aplikácií Microsoft Office zahrnutých vo Windows Mobile. Zahŕňa Word Mobile, Excel Mobile a PowerPoint Mobile (od verzie Windows Mobile 5.0). Mobilná verzia majú mnoho rysov desktopových verzií, ale niektoré funkcie boli značne redukované. 
* Outlook Mobile zahŕňa úlohy, kalendár, kontakty a poštu, ktoré možno synchronizovať s aplikáciou Outlook alebo s priamo s Exchange Server 
* Windows Media Player pre Windows Mobile podporuje formáty WMA, WMV, MP3 a AVI 
* Klient pre PPTP VPN

## Pozri aj
* Windows Phone
* Mobilný telefón
* Smartphone
* Symbian OS
* PalmOS
* iOS
* Android

## Externé odkazy
* Oficiálne stránky Windows Phone
* Windows Mobile 6.5 - čo nového?
* WM Help - Technická podpora, spravodajstvo a software pre užívateľov Windows Mobile
* windows7phone.cz  – všetko o Windows Phone 7

Kategória:Operačné systémy firmy Microsoft
Kategória:Softvér firmy Microsoft
Kategória:Operačné systémy pre mobilné zariadenia
Keprník

thumb|Mrazový srub na vrchole
**Keprník** () je štvrtým najvyšším vrchom Hrubého Jeseníka a najvyšší v geomorfologickom podcelku Keprnická hornatina. 

## Geológia
Vrch je budovaný rulou a svorom. Vrcholová plošina Keprníka má podobu kryoplanačnej terasy (lavicovité stupne zložené z plošiny a zrázu).    

## Vodstvo
Vrcholom prechádza hlavné európske rozvodie medzi Baltským a Čiernym morom. Rudohorský a Keprnický potok odvádzajú vodu do Odry a Baltského mora, rieka Branná do Čierneho mora.

## Ochrana prírody
Keprník je súčásťou CHKO Jeseníky a NPR Šerák-Keprník.

## Turistika
Cez Keprník vedie hlavná jesenická hrebeňovka, najľahšie prístupný je z Ramzovského sedla, Ostružnej, Brannej a Červenohorského sedla. 

Hôľnatý vrchol ponúka kruhový rozhľad na Jeseníky a pri dobrej viditeľnosti i na Králický Sněžník, Krkonoše a Beskydy, výnimočne i na Malú Fatru a Vysoké Tatry.   

## Zdroj
* 

Kategória:Tisícovky v Česku
Kategória:Vrchy v okrese Jeseník
Kategória:Vrchy v okrese Šumperk
Nummulitidae

**Nummulitidae** (po latinsky), po slovensky bežne nazývané **numulity**, je (sčasti vyhynutá) čeľaď veľkých dierkavcov (veľkých foraminifer).  

Vytvárali si vápnité schránky diskovitého tvaru tvorené menšími komôrkami. Veľkosť ich schránok bežne dosahovala 5-10 cm. Boli to morské bentické živočíchy. Sú známe zo sedimentov spodných treťohôr, hlavne z eocénu.

## Systém
Taxón (čeľaď/rad) sa člení na rody:
*rod †Assilina (paleocén-eocén)
*rod †Camerina
*rod Cycloclypeus
*rod Dictyoconos
*rod Heterocyclina
*rod Heterostegina
*rod Nummulitella 
*rod Nummulites (=Operculinoides, paleocén-oligocén)
*rod Operculina (vrchná krieda-recent)
*rod Operculinella
*rod Planostegina
*rod †Spiroclypeus

## Názov
Latinský názov je odvodený od názvu najznámejšieho rodu - *Nummulites*. Tento je zas odvodený od ich tvaru - doslova znamená malá minca.  Rod *Nummulites* definoval v roku 1801 Lamarck.

## Charakteristika
Schránky bývajú involútne, poloinvolútne a evolútne, tvorené kalcitom. Tvarom pripomínajú mince. Výrazný je ich pohlavný dimorfizmus. Dosahovali veľkosť až 15-16 cm. Obývali sublitorálne prostredie teplých morí. Sú radené k pohyblivému (vagilnému) bentosu. Majú horninotvorný význam, často tvoria veľké akumulácie vápencov. Z vápencov tvorených numulitmi je postavená napríklad aj veľká Cheopsova pyramída.

## Referencie

## Iné projekty

Kategória:Dierkavce
Kategória:Vyhynuté živočíchy
Omeisaurus

**Omeisaurus** bol veľký bylinožravý sauropód, ktorý sa vyskytoval v období vrchnej kriedy na území dnešnej Číny.

## Opis
Omeisaurus mal krk dlhý približne 9 metrov, malú klinovitú hlavu a pri chôdzi bol nepatrne nachýlený dopredu s bedrami položenými vyššie ako ramená. Chvost mal relatívne krátky, hoci stále mohutný a mohol byť zakončený kyjom, aj keď to nemusel byť znak všetkých druhov. Tak ako všetky sauropódy, ani rod Omeisaurus nevláčil chvost po zemi. Namiesto toho ho pravdepodobne niesol vodorovne a využíval ako protiváhu alebo dokonca ako zbraň pri odháňaní dravcov. Všeobecne sa uvádza, že dorastal do dĺžky 10 až 15 metrov, pri výške asi 4 metrov a hmotnosti zhruba 4 ton.

## Meno
Pomenovaný je podľa vrchu E-mej-šan v čínskej provincii S’-čchuan.

## Druhy
* Omeisaurus junghsiensis
* Omeisaurus changskouensis
* Omeisaurus fuxiensis
* Omeisaurus luoquanensis
* Omeisaurus maoianus
* Omeisaurus tianfuensis
* Omeisaurus jiaoi

## Galéria

Súbor:Cityplaza dinosaur fossil.JPG|Rekonštrukcia kostry v hongkonskom múzeu.


## Referencie

## Zdroj

Kategória:Sauropoda
Kategória:Jurské dinosaury
Kategória:Dinosaury z Ázie
Jesenická oblast

**Jesenická oblast** (iné názvy: **Jesenická podsoustava, Východosudetská oblast, Východní Sudety**, po slovensky aj **Východné Sudety**; ; ; ) je geomorfologická oblasť nachádzajúca sa na pomedzí poľského a českého Sliezska, východných Čiech a severnej Moravy. 

Na západe pri obci Heřmanice nadväzuje na Orlickú oblasť (Mladkovské sedlo *(Przelęcz Międzyleska),* rovnako ako celá Kladská kotlina, ešte patrí do Orlickej oblasti), na severe prechádza do&nbsp;Krkonošsko-jesenického podhoria *(Przedgórze Sudeckie),* na severovýchode sa dotýka Sliezskej nížiny, na juhovýchode ju Moravské úvaly (Vonkajšie karpatské zníženiny) oddeľujú od Karpát. Na juhu leží Brněnská vrchovina, ktorá patrí do Českomoravskej subprovincie.

Najvyšším vrcholom je Praděd (). Na časti pohoria je vyhlásená CHKO Jeseníky s rozlohou , ktorá zahŕňa 11 maloplošných chránených území. 

## Členenie
Jesenická oblast sa delí na následujúce celky:
* Králický Sněžník (pol. Masyw Śnieżnika)
* Rychlebské hory (pol. Góry Złote)
* Hrubý Jeseník
* Nízky Jeseník
* Hanušovická vrchovina
* Zábřežská vrchovina
* Mohelnická brázda
* Zlatohorská vrchovina (pol. Góry Opawskie)

Súbor:CZE geomorf.PNG|Geomorfologické členenie Česka
Súbor:Sudety podzial.svg|Geomorfologické členenie poľskej časti Sudet
Súbor:Divisions of the Sudetes.svg|Geomorfologické členenie Sudet podľa nemeckej Wikipédie

## Iné projekty

## Zdroj

Kategória:Pohoria v Česku
Kategória:Geomorfologické oblasti v Česku
Šerák

**Šerák**  je významný vrchol v Hrubom Jeseníku v Česku. 

## Poloha
Šerák sa nachádza v Hrubom Jeseníku, v geomorfologickom podcelku Keprnická hornatina, na historickej hranici Moravy a Českého Sliezska. Turisticky atraktívne miesto sprístupňuje lanovka z Ramzovského sedla a *Chata Jiřího* na vrchole. Vrch je súčasťou CHKO Jeseníky a NPR Šerák-Keprník. Vrcholom prechádza hlavné európske rozvodie medzi Baltským a Čiernym morom. 

Rázsochy s vrcholom Šeráka tvoria severné zakončenie hlavného jesenického hrebeňa. Na západe klesajú svahy cez Mračnou horu do Ramzovského sedla, ktoré oddeľuje Hrubý Jeseník od Rychlebských hôr. Na juhu pokračuje hlavný hrebeň Keprníkom k Červenohorskému sedlu. 

## Turistika
* Z Červenohorského sedla cez Vřesovou studánku, Keprník a Šerák vedie do Ramzovského sedla náučný chodník. 
* pod vrcholom v nadmorskej výške  je kamenná **Chata Jiřího**
* v blízkosti sa nachádza aj **Stanica horskej služby Šerák** 

## Prístup
* sedačkovou lanovkou z Ramzovského sedla 
* po  značke z Ramzovského sedla
* po  značke z obce *Horní Lipová* cez Obří skály  
* po  značke z obce Ostružná na rázc. Nad Dobrou vodou, odtiaľ po  na sedlo Čerňava a úbočím Mračné hory na vrchol

## Zdroj
* 

Kategória:Tisícovky v Česku
Kategória:Vrchy v Hrubom Jeseníku
Kategória:Vrchy v okrese Šumperk
Kategória:Vrchy v okrese Jeseník
Ramzovské sedlo

**Ramzovské sedlo** () je horské sedlo v Hrubom Jeseníku, na hranici Moravy a Českého Sliezska. 

## Poloha
Sedlo sa nachádza v západnej časti pohoria, na ceste II/369 i železničnej trati, spájajúcej mestá Hanušovice a Jeseník a oddeľuje podcelok Hrubého Jeseníka Keprnická hornatina a Rychlebské hory. Rozkladá sa medzi vrchmi Šerák a Smrk a je strediskom letnej i zimnej turistiky. 

## Turizmus
Zo sedla premáva sedačková lanovka na vrchol Šeráku. V Ramzovském sedle sa nachádza lyžiarske stredisko.

## Prístup
Ramzovské sedlo je prístupné cestou i železnicou od Hanušovic alebo Jeseníka.

## Zdroj
* 

Kategória:Hrubý Jeseník
Kategória:Priesmyky a sedlá v Česku
Pinacosaurus

**Pinacosaurus** bol rod bylinožravého ankylosaura, ktorý žil v období vrchnej kriedy (asi pred 80 až 75 miliónmi rokov) na území dnešnej Číny a Mongolska. Prvé fosílie tohto dinosaura boli nájedné už v roku 1923.

## Opis
náhľad|vľavo|Lebka
Pinacosaurus bol ľahko stavaný, stredne veľký ankylosaurid, ktorý dosahoval zhruba 5 m na dĺžku a vážil približne 1,5 t. Podobne ako všetky ankylosaury, vyznačuje sa malou no pomerne širokou hlavou, kostnými platňami pokrývajúcimi celé jeho telo a kosteným kyjom na konci chvosta, ktorý mu slúžil ako účinná obranná zbraň proti nebezpečným predátorom (napr. Tarbosaurus). Prednú časť papule mal bezzubú a vybiehala do rohovinového zobáka, zatiaľ čo v zadnej časti čeľustí boli zuby v tvare listov. Na rozdiel od iných ankylosaurov, mal u každej nosnej dierky ďalších 2 až 5 otvorov, ktorých funkcia nebola doteraz uspokojivo vysvetlená.

## Druhy
* *Pinacosaurus grangeri* (typový)
* *Pinacosaurus mephistocephalus*

## Referencie

Kategória:Ankylosauria
Kategória:Kriedové dinosaury
Kategória:Dinosaury z Ázie
Kids

**Kids** môže byť
* singel rockovej skupiny MGMT, pozri Kids (singel)
* film režiséra Larryho Clarka z roku 1995, pozri Kids (film) 
* pieseň Robbieho Williamsa a Kylie Minogue, pozri Kids (pieseň)
Velká Niva

**Velká Niva** je národná prírodná rezervácia ev. č. 1149 neďaleko mesta Volary v okrese Prachatice. Oblasť spravuje Správa NP Šumava a CHKO Šumava.

Predmetom ochrany je rozľahlé nivné rašelinisko s prirodzenými lesnými porastami tvorenými najmä podmáčanými rašelinnými smrečinami a blatkovými bôrmi s výskytom vzácnych a ohrozených druhov živočíchov a rastlín, vrátane biotopu a populácie borovice barinnej *(tiež Borovica blatka)*; typy prírodných stanovíšť a druhy, pre ktoré bola iným právnym predpisom vyhlásená EVL Šumava a ktoré sa nachádzajú na území NPR.

## Pozri aj
* Zoznam chránených území v okrese Prachatice

## Zdroj

 

Kategória:Chránené územia v okrese Prachatice
Kategória:Národné prírodné rezervácie v Česku
Kategória:Rašeliniská v Česku
Kategória:Povodie Vltavy
Keprnická hornatina

**Keprnická hornatina** je geomorfologický podcelok Hrubého Jeseníka, pohoria na rozmedzí Moravy a Českého Sliezska. Najvyšším vrcholom je Keprník ().

## Poloha
Leží v severozápadnej časti pohoria a od Pradědskej hornatiny ho oddeľuje Červenohorské sedlo a od Rychlebských hôr Ramzovské sedlo. 

## Vrcholy
* Keprník ()
* Vozka () 
* Šerák () 
* Červená hora ()
* Černá stráň () 

## Pozri aj
* Hrubý Jeseník
* Pradědská hornatina
* Medvědská hornatina

## Iné projekty
 

## Zdroj
* 

Kategória:Hrubý Jeseník
Funk rock

**Funk rock** alebo **funk-rock** je hudobný žáner, ktorý spája prvky funku a rocku. Prvé funkrockové skladby sa objavili koncom 60. rokov a pokračovali v 70-tych rokoch od skupín ako The Jimi Hendrix Experience (posledné dva albumy), Eric Burdon and War, Parliament-Funkadelic, Betty Davis a Mother's Finest. V 90. rokoch tento žáner oživili Prince, Rage Against the Machine či Faith No More.

## Charakteristika
Funk rock je spojenie funku a rocku. V tomto žánri môže byť použitých veľa nástrojov, ale celkový zvuk je definovaný basovou gitarou, bicími údermi s elektrickou gitarou. Rytmy basovej gitary a bicích sú ovplyvnené funkom, ale s väčšou intenzitou, kým gitara môže mať funkový alebo rockový vplyv, zvyčajne so skreslením.

## Interpreti
* 24-7 Spyz
* Buckethead
* Efecto Pasillo
* Faith No More
* Incubus
* Infectious Grooves
* Mr. Bungle
* Los Brujos
* Chancho en Piedra
* Oceangravity
* Primus
* Prince
* Rage Against The Machine
* Red Hot Chili Peppers
* Wild Cherry

## Referencie
Kaukazské jazyky

::*Kaukazské jazyky môžu byť aj všeobecne jazyky, ktorými sa hovorí na Kaukaze (t.j. aj indoeurópske a iné), pozri [[jazyky Kaukazu]].*
náhľad|300px|Mapa jazykov (nie len kaukazských jazykov), ktorými sa hovorí na Kaukaze
**Kaukazské jazyky** (iné názvy: **iberokaukazské jazyky**, zastarano: **paleokaukazské jazyky, starokaukazské jazyky, jafetické jazyky Kaukazu**) sú skupina jazykov, ktorou sa hovorí v určitých oblastiach Kaukazu. 

Je sporné, či ide o jazykovú rodinu alebo len jazykový zväz. U autorov, ktorí pochybujú o tom, že kaukazské jazyky tvoria jednu jazykovú rodinu, sa namiesto jazykovej rodiny kaukazské jazyky uvádzajú tri nižšie uvedené vetvy kaukazských jazykov ako samostatné jazykové rodiny. Ďalšou možnosťou - dnes pomerne rozšírenou - je považovať za jazykovú rodinu iba severokaukazské jazyky a kartvelské jazyky považovať za druhú, samostatnú jazykovú rodinu.

## Členenie
Kaukazské jazyky:
* severokaukazské jazyky
** abcházsko-adygské jazyky (=západokaukazské jazyky)
** nachsko-dagestanské jazyky (=východokaukazské jazyky)
* kartvelské jazyky (=juhokaukazské jazyky)

Existenciu zoskupenia "severokaukazské jazyky" neuznávajú všetci autori, t.j. uznávajú len tri samostatné vetvy (abcházsko-adygské, nachsko-dagestanské a kartvelské jazyky).

Za úzko príbuzné s kaukazskými jazykmi resp. ich priamu súčasť sa niekedy považuje aj vymretá chattijčina a/alebo churritsko-urartské jazyky. Niektorí autori zas zastávajú názor, že (len) nachsko-dagestanské jazyky tvoria spolu s churritsko-urartskými jazykmi spoločnú jazykovú rodinu, nazývanú niekedy alarodské jazyky. Tieto alarodské jazyky môzu byť aj zakomponované do (severo)kaukazských jazykov, napr. podľa Nikolajev a Starostin 1994  sa severokaukazské jazyky delia takto:
* abcházsko-adygské jazyky
* chattijčina
* nachsko-dagestanské jazyky v širšom zmysle (=alarodské jazyky) - vrátane churritsko-urartských jazykov

## Zdroje
* 
* kaukazské jazyky. In: 
* http://www.ethnologue.com/show_family.asp?subid=214-16
* http://linguistlist.org/forms/langs/find-a-language-or-family.cfm 
* http://www.kavkaz.cz/jazykovy-pruvodce.shtml 
* http://homepages.fh-giessen.de/kausen/wordtexte/Kaukasische%20Sprachen.doc
* http://titus.uni-frankfurt.de/personal/jg/pdf/jg1992d1.pdf
* http://www.randevu-zip.narod.ru/caucase/caucase.htm
* Schulze 2009: http://wolfgangschulze.in-devir.com/index.php?option=com_docman&task=doc_download&gid=63
Pradědská hornatina

**Pradědská hornatina** je geomorfologický podcelok Hrubého Jeseníka, pohoria na rozmedzí Moravy a Českého Sliezska. Tvorí jeho centrálnu časť a najvyšším vrcholom je Praděd ().

## Poloha
Leží v južnej časti Hrubého Jeseníka a od severozápadne situovanej Keprnickej hornatiny ho oddeľuje Červenohorské sedlo. Severovýchodne položenú Medvědskú hornatinu oddeľuje sedlo Vidly () a južne položenú Hraběšickú vrchovinu sedlo Skřítek ().

## Vrcholy
Od Červenohorského sedla po sedlo Skřítek sa tiahne úzky hlavný hrebeň s vrcholmi:
* Velký Klínovec ()
* Výrovka ()
* Velký Jezerník ()
* Malý Děd ()
* Praděd (, najvyšší vrchol pohoria)
* Petrovy kameny ()
* Vysoká hole ()
* Velký Máj ()
* Jelení hřbet ()
* Břidličná ()
* Pecný () 
* Pec ()

K západu vybieha mohutná rázsocha Mravenečníka () a vrchu Dlouhé stráně () s hornou nádržou rovnomennej prečerpávacej elektrárne.

## Turistika
Hlavný hrebeň od Petrových kamenů po Pec je najkrajšou časťou Hrubého Jeseníka a prechádza ním červená trasa zo sedla Skřítek na Červenohorské sedlo. V Pradědskej hornatine je niekoľko chát, poskytujúcich občerstvenie a ubytovanie: Švýcárna, reštaurácia na vrchole Praděda, Kurzovní chata, Chata Barborka a Ovčárna.

## Pozri aj
* Hrubý Jeseník
* Keprnická hornatina
* Medvědská hornatina

## Iné projekty
 

## Zdroj
* 

Kategória:Hrubý Jeseník
Adygejčina

**Adygejčina** () (iné názvy: **adygčina, západná čerkeština, dolnoadygejčina, dolná čerkeština, [[čerkeština]]**) je jazyk zo severozápadnej vetvy kaukazských jazykov. Typologicky sa adygejčina zaraďuje medzi aglutinačné jazyky, využívajúce v tvarosloví a gramatike hojnosť predpôn a prípon.

Spisovný jazyk je založený na temirgojevskom nárečí.

## Rozšírenie
Adygejčinou ako rodným jazykom hovorí približne 300 000 osôb, z toho cca 130 000 osôb na pôvodnom území v Adygejskej republike a v Krasnodarskom kraji, ktoré sú dnes súčasťou územia Ruska. Ďalšie skupiny Adygejcov sú rozptýlené na území Austrálie, Egypta, Francúzska, Nemecka, Izraela, Iraku, Jordánska, Severného Macedónska, Holandska, USA a Turecka, kde sa nachádza najväčšia diaspóra Adygejcov žijúcich mimo územia Ruska.

## Písmo
náhľad|Adygejská arabská abeceda 1918-1927náhľad|Adygejská latinská abeceda 1927-1938
Písaná podoba adygejčiny sa začala rozvíjať až po Veľkej októbrovej revolúcii. Do roku 1927 sa na zápis adygejčiny používalo prispôsobené arabské písmo, ktoré bolo následne nahradené latinkou. Od roku 1938 sa adygejčina píše upravenou azbukou.

Adygejčina, ako aj ostatné kaukazské jazyky, je bohatá na spoluhlásky a ich zhluky, naopak je chudobná na samohlásky.

Dnešná adygejská abeceda a názvy písmen:

## Gramatika
Podstatné meno rozlišuje 4. pády (nominatív, genitív, akuzatív a ergatív), privlastnenie, príslušnosť k niečomu a v jednotnom čísle, určité a neurčité skloňovanie.

K slovesu sa pripisujú afixy osoby (podmetu a predmetu), čísla, času, spôsobu, príslušnosti k podmetu, afixy vyjadrujúce okrem iného vynútenosť, možnosť a vzájomnosť deja a zvratnosť, ďalej predpony miestne, smerové a iné. Tým vzniká zložitý zložený slovesný celok, ktorý je v mnohých prípadoch samostatnou vetou. Prechodné slovesá majú ergatívne väzby.

## Referencie
* Klégr, Zima a kol.: Světem jazyků, Albatros, Praha 1989
* http://www.ethnologue.com/14/show_language.asp?code=ADY (lingvistika)
* http://www.language-museum.com/a/adyghe.php (adygejský text)
* http://titus.uni-frankfurt.de/texte/caucasica/adyge/adyg1.htm (zvuková podoba adygejčiny)
* http://zihia.narod.ru/ing/instead.htm (online kurz a frázy)
* http://www.circassianworld.com/Musics/Adyghe_Woredxer_1.MP3  (adygejská ľudová pieseň)

Kategória:Abcházsko-adygské jazyky
Florenville

**Florenville** je belgické mesto vo Valónskom regióne v provincii Luxembourg. 

## Obyvateľstvo
Mesto má približne 5 428 obyvateľov (2010).


Colors=
  id:f value:rgb(0.7,0.8,0.9)
  id:m value:gray(0.7)
  id:s value:gray(0.9)
  id:b value:white

ImageSize = width:400 height:250
PlotArea = left:50 bottom:20 top:20 right:30
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:m increment:1000 start:0
ScaleMinor = gridcolor:s increment:200 start:0
BackgroundColors = canvas:b

BarData=
  bar:1990 text:1990
  bar:1995 text:1995
  bar:2000 text:2000
  bar:2004 text:2004
  bar:2005 text:2005
  bar:2006 text:2006
  bar:2007 text:2007
  bar:2008 text:2008
  bar:2009 text:2009
  bar:2010 text:2010

PlotData=
  color:f width:20
  bar:1990 from:0 till:5644
  bar:1995 from:0 till:5716
  bar:2000 from:0 till:5546
  bar:2004 from:0 till:5494
  bar:2005 from:0 till:5532
  bar:2006 from:0 till:5449
  bar:2007 from:0 till:5448
  bar:2008 from:0 till:5446
  bar:2009 from:0 till:5464
  bar:2010 from:0 till:5428


## Mestské časti
Od 1. januára 1977 mesto Florenville pozostáva z týchto častí (bývalých obcí):
*Florenville
*Fontenoille
*Muno
*Sainte-Cécile
*Lacuisine
*Villers-devant-Orval
*Chassepierre

## Referencie

## Iné projekty

## Externé odkazy
* Oficiálne stránky mesta

Kategória:Mestá v Belgicku
Medvědská hornatina

**Medvědská hornatina** je geomorfologický podcelok Hrubého Jeseníka, pohoria na rozmedzí Moravy a Českého Sliezska. Tvorí jeho severovýchodnú časť a najvyšším vrcholom je Medvědí vrch ().

## Poloha
Leží v severovýchodnej časti Hrubého Jeseníka a od Pradědskej hornatiny ju oddeľuje sedlo Vidly. Severne situovanú Zlatohorskú vrchovinu oddeľuje sedlo Rejvíz. 

## Vrcholy
Je plochšia, bez nápadného hrebeňa a najvyššími vrcholmi sú Medvědí vrch (), Jelení loučky () a Orlík ().

## Turistika
Medvědská hornatina patrí k najmenej navštevovaným častiam Hrubého Jeseníka. Východiskovými miestami pre turistiku sú mestá Jeseník a Vrbno pod Pradědem a sedlá Vidly a Rejvíz. Naprieč pohorím vedú dve hlavné trasy - zelená turistická trasa z Vrbna pod Pradědem do Jeseníku a žltá turistická trasa zo sedla Vidly do sedla Rejvíz, ktoré sa križujú pri vrchole Orlík.

## Pozri aj
* Hrubý Jeseník
* Keprnická hornatina
* Pradědská hornatina

## Iné projekty
 

## Zdroj
* 

Kategória:Hrubý Jeseník
Rohová pracovňa

right|thumb|300px|Rohová kancelária v USA

**Rohová kancelária** je kancelária umiestnená v rohu budovy. Rohové kancelárie sú žiadané, pretože majú okná na dvoch vonkajších stenách, na rozdiel od typickej kancelárie iba s jedným oknom, alebo vôbec žiadnymi oknami. (Všimnite si, že kancelárie na rohu budovy, ale bez okien, sa nepovažujú za *"rohové kancelárie."*) Rohové kancelárie sú zvyčajne prideľované väčšinou vrcholovým manažérom, presnejšie zamestnancom na top manažérskych pozíciách, napríklad ako výkonný riaditeľ (CEO), finančný riaditeľ (CFO), prevádzkový riaditeľ (COO), marketingový riaditeľ (CMO), riaditeľ informatiky (CIO), generálny riaditeľ (GC) a riaditeľ ľudských zdrojov. V organizáciách, ktoré túto možnosť nevyužívajú vo firemnej hierarchii, ako sú právne firmy a politické strany, rohová kancelária všeobecne zodpovedá najvýznamnejším partnerom alebo úradníkom, ktorí sa zaoberajú korporátnym vládnutím (corporate governance).

## Použitie
* CNBC show Kudlow & Company má opakujúci sa segment s názvom "The Corner Office" (rohová kancelária), v ktorom sa profilujú rôzni firemní manažéri. 
* The Wall Street Journal je právny blog, ktorý má série článkov s názvom "Associate Advice from the Corner Office" *(Pridružené poradenstvo rohovej kancelárie)*, kde najvyššie vedenie právnych firiem dostáva tipy od čerstvých absolventov. 
* American Public Media's Marketplace má rozhlasový program "Conversations from the Corner Office" *(Konverzácia z rohovej kancelárie)*, kde poskytujú rozhovory riaditelia spoločností z rôznych odvetví. 
* Lois Frankel napísal knihu s názvom "Nice Girls Don't Get the Corner Office" *(Krásne dievčatá nechcite rohovú kanceláriu)*, v ktorej radí ženám byť asertívne. 
* Richard Conniff napísal knihu s názvom "Ape in the Corner Office" *(Opica v rohovej kancelárii)*, ktorá sa týka vplyvu teórie evolučnej biológie a sociobiológie na pojmy konania na pracoviskách.

## Referencie
*Leonhardt, David. "Who's in the Corner Office?" The New York Times, 27 Nov 2005. .
*Frankel, Lois P. Nice Girls Don't Get the Corner Office: 101 Unconscious Mistakes Women Make That Sabotage Their Careers. Business Plus, 2004.
*Conniff, Richard. The Ape in the Corner Office: Understanding the Workplace Beast in All of Us. Crown Business, 2005.
*Slater, Dan.  "Associate Advice from the Corner Office."  The Wall Street Journal Law Blog, 28 Apr 2008.  

## Zdroj
*

Kategória:Miestnosti
Over My Shoulder

„**Over My Shoulder**“ je skladba od skupiny Mike + the Mechanics. Bola vydaná začiatkom roku 1995 ako prvý singel z ich albumu *[[Beggar on a Beach of Gold]]*. Bol najúspešnejším singlom albumu a dosiahol 12. miesto v rebríčku UK Singles Chart.

## Zoznam skladieb
; CD maxi
# „Over My Shoulder“ — 3:34
# „Something to Believe in“ — 4:19
# „Word of Mouth“ — 3:55
# „Over My Shoulder“ (live) — 5:25

## Pozície v rebríčkoch

## Referencie

Kategória:Single z 1995
Kategória:Piesne skupiny Mike + The Mechanics
Kategória:Rockové balady
The Rockafeller Skank

„**The Rockafeller Skank**“ je skladba anglického big beatového hudobníka a DJa Fatboya Slima. Bola vydaná ako singel z jeho druhého štúdiového albumu *[[You’ve Come a Long Way, Baby]]* (1998).

Singel dosiahol v júni 1998 6. miesto v rebríčku UK Singles Chart a je tiež druhým, ktorý sa dostal (po singli „Praise You“) do rebríčka Billboard Hot 100, kde obsadil 72. miesto.

## Prvky
Skladba obsahuje opakujúcu sa linku "Right about now, the funk soul brother / Check it out now, the funk soul brother", ktorá je remixovaným vokálnym prvkom rapera Lord Finesse v skladbe „Vinyl Dog Vibe“, pričom v origináli je text "Check it out right about now, it's no other than the funk soul brother, the Lord Finesse".

Skladba tiež obsahuje ďalšie štyri prvky, vrátane prvkov zo skladby „Sliced Tomatoes“ od skupiny Just Brothers, prvkov zo skladby „I Fought the Law“ od Bobbyho Fullera a prvkov zo skladby „Beat Girl“ od Johna Barryho a jeho orchestru. tiež bola použitá gitarová linka zo skladby „Peter Gunn“ od Art of Noise v spolupráci s Duane Eddym.

## Zoznam skladieb
; CD singel
# „The Rockafeller Skank“ (short edit)
# „The Rockafeller Skank“
# „Always Read the Label“
# „Tweakers Delight“

Poznámka: Niektoré európske krajiny nemali albumovú verziu skladby (číslo 2)

; 12"
# „The Rockafeller Skank“
# „Always Read the Label“
# „Tweakers Delight“

## Pozície v rebríčkoch

## Referencie

## Externé odkazy
*Videoklip The Rockafeller Skank na YouTube

## Zdroj

Kategória:Single z 1998
Kategória:Piesne Fatboy Slim
Milan Hlavsa

**Milan "Mejla" Hlavsa** (* 6. marec 1951, Praha – † 5. január 2001, Praha) bol český hudobník – basgitarista, skladateľ, významný predstaviteľ undergroundu, disident, zakladateľ a do svojej smrti líder skupiny The Plastic People of the Universe.

Kategória:Českí hudobníci
Kategória:Českí basgitaristi
Kategória:Narodenia v 1951
Kategória:Úmrtia v 2001
Kategória:Beatová síň slávy
Kategória:Osobnosti z Prahy
Štúdio tanca

**Štúdio tanca** je profesionálny tanečný súbor pôsobiaci v Banskej Bystrici. Štúdio tanca *„približuje publiku súčasný tanec a filozofiu moderného tanečného divadla“*. V roku 2013 divadlo oslávilo 15 rokov existencie. Zriaďovateľom organizácie je Banskobystrický samosprávny kraj. Riaditeľkou je od januára 1998 Zuzana Ďuricová Hájková.

## Projekty divadla
V repertoári má viac než tridsať tanečných predstavení. Svoje predstavenia uvádza v Banskej Bystrici, na Slovensku aj v zahraničí.  Štúdio tanca je organizátorom festivalu moderného tanca *Štyri(+1) dni tanca pre Vás*, jeho 9. ročník prebehne v priestoroch divadla v októbri 2011.  Súbor ponúka aj tanečné workshopy a iné podujatia spojené s tancom. Po dvojročnej príprave Štúdio tanca koncom marca 2011 otvorilo nové priestory v budove bývalého SOU stavebného na Kačici. Pri tejto príležitosti organizuje festival *PoOtvárame*. Doteraz súbor pôsobil z priestorov Domu kultúry na Námestí slobody.

## Financovanie 2015
V strede júla 2015 sa divadlo dozvedelo, že predseda Banskobystrického kraja Marian Kotleba, ako zriaďovateľ nepodpísal prijatie grantu od Ministerstva kultúry vo výške 20 000 €. Jediné oficiálne vyjadrenie od župného úradu pre RTVS znelo: *„Podpísanie, respektíve nepodpísanie dotačných zmlúv je v plnej kompetencii Mariana Kotlebu. Pri posudzovaní hodnotí nielen finančné, ale aj morálne aspekty predkladaných projektov.“* Štúdio tanca bolo nútené zrušiť 11. ročník medzinárodného tanečného festivalu Dni tanca, podľa vyjadrenia súboru je *„bytostne ohrozená aj samotná prevádzka divadla“*.

## Referencie

## Pozri aj
*Zoznam samosprávnych divadiel na Slovensku

## Externé odkazy
*Štúdio tanca
*Zábery nových priestorov

Kategória:Kultúra v Banskej Bystrici
Kategória:Tanečné súbory na Slovensku
Kategória:Samosprávne divadlá na Slovensku
Kategória:Organizácie v zriaďovateľskej pôsobnosti Banskobystrického samosprávneho kraja
Kategória:Organizácie založené v 1998
Kategória:Organizácie v Banskej Bystrici
Čerkeština

**Čerkeština** alebo **čerkeské jazyky** môže byť:
*adygské jazyky, teda súhrnné označenie pre jazyky adygejčina a kabardo-čerkeština
*zriedkavo: akýkoľvek abcházsko-adygejský jazyk

**Čerkeština** môže byť aj:
*nárečie, ktorým hovoria tzv. vlastní Čerkesi (etnikum v Karačajsko-Čerkesku)
*protočerkeština
*adygejčina
*kabardo-čerkeština
Boubínský prales

**Boubínský prales** je národná prírodná rezervácia evidenčné číslo 24. Nachádza sa neďaleko obcí Včelná pod Boubínem a Horní Vltavice, okres Prachatice. Správa NPR CHKO Šumava. Celková plocha uvádzaná na oficiálnej stránke pralesa je , na Ústrednom zozname ochrany prírody je uvádzaná rozloha . Predmetom ochrany je bukovo-smrekový porast s javorom.

## Dejiny
Boubínský prales bol chráneným územím vyhlásený v roku 1858 a je treťou najstaršou českou prírodnou rezerváciou (po Žofínskom pralese a Hojnej Vode). Hlavnú zásluhu na jeho ochrane mal Josef John - vtedajší lesmajster vimperských lesov schwarzenberského panstva. V roku 1933 prevzal boubínské lesy štát a potvrdil ochranu pralesa vyhlásením Štátnej prírodnej rezervácie Boubínský prales. 
 
V minulosti býval prales hojne navštevovaným miestom. Najmä jeho najstaršia časť, ktorá leží pri Kaplickom potoku. V dobe, kedy bolo vykonané nové vyhlásenie SPR Boubínský prales (1958), prechádzalo po trase k Boubínskému jazierku a ku Kráľovi smrekov viac než sto tisíc návštevníkov ročne. To sa samozrejme odrazilo na okolitej prírode. V roku 1963 preto bolo jadro Boubínského pralesa (o rozlohe ) oplotené a návštevnosť obmedzená na určitú trasu v sprievode sprievodcu, v roku 1979 potom bolo toto jadro pre verejnosť uzavreté celkom.

## Vegetácia
Porast tvoria najmä smreky, ale tiež jedľa, brest a javor.

Raritou Boubínského pralesa bol Kráľ smrekov. Dosiahol „vek“ 440 rokov, výšku  a priemer okolo . Bol zničený pri víchrici, ktorá oblasť postihla v roku 1970. Vek okolo 400 rokov však majú tiež ďalšie rozložité stromy v Boubínskom pralese. Spadnuté stromy sa nechávajú ležať, a okolo nich vyrastá ďalší nový porast.
 
## Náučný chodník
Náučný chodník má necelé štyri kilometre a nachádza sa na ňom celkom osem zastávkových miest. Začína pri Boubínskom jazierku, potom vedie po vyznačených cestách. Jedno zo stanovísk návštevníkov zavedie k pozostatkom už zmieneného Kráľa smrekov. Chodník ďalej pokračuje po Lubenckej ceste. Jednotlivé zastávkové miesta informujú o kvetene a drevinách pralesa i celej Šumavy, o vtáctve i zvieratách, ktoré tu žijú. 

Je možné prechádzať i ďalším územím Boubína - napríklad z Kubovej Hute vedie modrá turistická značka k Johnovmu kameňu, ktorý nesie meno iniciátora založenia rezervácie. Okolo Boubínského jazierka je značená trasa do Zátone, kde je okrem iného železničná stanica. V Idinej píle je informačné stredisko, kde je možné získať informácie o Boubínskom pralese.

## Referencie

## Externé odkazy
* Stránky Boubínského pralesa 

## Pozri aj
* Zoznam chránených území v okrese Prachatice
* Boubín
* Kráľ smrekov
* Nástupca kráľa smrekov
* Vidlicový smrek
* Chadtov smrek
* Krížový smrek

## Zdroj

Kategória:Chránené územia v okrese Prachatice
Kategória:Národné prírodné rezervácie v Česku
Kategória:Šumava
Kategória:Lesy v Česku
Kráľ smrekov (Boubín)

**Kráľ smrekov** bol najväčší zo smrekov v národnej prírodnej rezervácii Boubínský prales na západnom svahu hory Boubín. Približne 440 ročný smrek obyčajný (*Picea abies*) stál v , mal meraný obvod kmeňa 508&nbsp;cm pri priemere 162&nbsp;cm, výšku 57,6&nbsp;m a objem necelých 30&nbsp;m³, v špici koruny bol vychýlený od osi o 11 metrov. V starobe bol strom napadnutý podpňovkou a vyhnitý, hniloba bola príčinou rozšírenia kmeňa pri päte. Prvé živé vetvy rástli vo výške 25&nbsp;m, najdlhšie 6,5m až vo výške 39&nbsp;m.

K populárnemu stromu viedol chodník, nápor turistov na koreňový systém sa však podpísal na stabilite stromu. Smrek uschol v roku 1969 a 4. decembra 1970 padol pri víchrici. Pri páde sa vrchol prelomil na tri časti. Pád Kráľa smrekov prispel k uzatvoreniu jadra pralesa pred verejnosťou. 

Pozostatky velikána je možné vidieť na náučnom chodníku (samotný spadnutý rozkladajúci sa kmeň ale nie je z chodníka vidno), výrez je vystavený v informačnom stredisku Lesov ČR v Zátoni, výrez z výšky 12&nbsp;m potom v loveckom zámčeku Ohrada pri Hlubokej nad Vltavou. Za života stromu boli odobraté vrúble a rastie tak niekoľko desiatok jeho potomkov.

V susedstve vývratu Kráľa rástol Nástupca kráľa smrekov.

## Stromy v okolí
* Vidlicový smrek
* Chadtov smrek
* Nástupca kráľa smrekov
* Krížový smrek

## Externé odkazy
* Král smrků  – podrobnejšie informácie

## Zdroj

Kategória:Pamätné stromy v Česku
Kategória:Okres Prachatice
Nástupca kráľa smrekov

**Nástupca kráľa** je najväčší zo smrekov v národnej prírodnej rezervácii Boubínský prales na západnom svahu hory Boubín. Nástupca stojí v susedstve vývratu Kráľa smrekov, obvod jeho kmeňa meria 452&nbsp;cm a koruna stromu dosahuje do výšky 57&nbsp;m (meranie 1981). Jeho vek je odhadovaný na 400 rokov, jeho rozmery sú menšie než mal v porovnateľnom veku jeho starší sused. V roku 2004 Nástupca vyschol po napadnutí kôrovcom.

## Pozri aj
* Kráľ smrekov
* Vidlicový smrek
* Chadtov smrek
* Krížový smrek

## Zdroj

Kategória:Pamätné stromy v Česku
Kategória:Okres Prachatice
Krížový smrek

**Krížový smrek** alebo tiež **Kreuzfichte** bol tretí najväčší smrek obyčajný (*Picea abies*) na Šumave. Rástol na juhovýchodnom svahu hory Boubín pri Lukenskej ceste na križovatke línií rozdelujúcich historické polesia. Priemer jeho kmeňa meral v pňovej výške 174&nbsp;cm, špička stromu dosahovala do výšky 57,7&nbsp;m (meranie 1895) a spočítaný objem bol 37,14&nbsp;m³. Smrek bol vyrúbaný v roku 1895, keď už bol niekoľko rokov suchý. Podľa letokruhov spočítaných pri výrube dožil sa 395 rokov.

Svoje meno získal podľa kríža, ktorý bol vytesaný do jeho kmeňa. Ten pripomínal rok 1832, kedy bol v blízkosti zastrelený člen tlupy pašerákov. Neďaleko smreku stával lovecký zámoček, ktorý dal postaviť Adolf Josef Schwarzenberg. Od zámčeku sa ráno rozchádzali poľovníci a cestu späť ukazovala práve koruna smreka, výrazne presahujúca okolitý les.

## Pamätník
V roku 1859 bol vedľa smreka postavený kamenný pamätník, na ktorého stranách sú nápisy Kellne (Včelná), Schattawa (Zátoň), Müllerschlag (Mlynářovice). Meno stromu je zaznamenané pod nápisom Kellne, pod nápisom Schattawa je uvedená nadmorská výška vo vtedajších stopách 3462 – tj. dnešných 1100 m n. m.

V roku 1946 bol pamätník návštevníkmi lesa rozváľaný (pravdepodobne pre nemecké nápisy). Roku 1948 ho lesáci  opäť postavili, nemecký nápis prekryla vrstva cementu a bol vyrytý český názov *Křížový smrk*. Zamestnanci polesia Boubín v roku 2000 vrátili pomníku pôvodnú podobu.

## Pozri aj
* Kráľ smrekov
* Vidlicový smrek
* Chadtov smrek
* Nástupca kráľa smrekov

## Zdroj

Kategória:Pamätné stromy v Česku
Kategória:Okres Prachatice
Vidlicový smrek

náhľad|Vidlicový smrek, informačná ceduľa
náhľad|Vidlicový smrek, torzo
**Vidlicový smrek** bol obrovský smrek rastúci v ochrannom pásme národnej prírodnej rezervácie Boubínský prales. Dvojvrcholový smrek obyčajný (Picea abies), ktorý bol považovaný za najväčší horský smrek súčasnosti, vyschol v lete roku 2004 v odhadovanom veku 470 rokov. Meraný obvod kmeňa bol 452 cm, výška 57 m a objem bol vypočítaný cez 35 m³.

## Pozri aj
* Kráľ smrekov
* Krížový smrek
* Chadtov smrek
* Nástupca kráľa smrekov

## Zdroj

Kategória:Pamätné stromy v Česku
Kategória:Okres Prachatice
Motor s valcami do V

**Motor s valcami do V** môže byť:
* jednohriadeľový dvojradový motor, pozri vidlicový motor
* trojhriadeľový dvojradový motor (dvojpiestový), pozri motor s protibežnými piestami
Funk metal

**Funk metal** je podžáner funk rocku, ktorý spája prvky heavy metalu a funku. Allmusic vyhlásil: „Funk metal sa objavil v polovici 80. rokov, kedy alternatívne skupiny ako Red Hot Chili Peppers, Faith No More, Mordred a Fishbone začali hrať akýsi hybrid s väčšou oporou vo funku ako v metale“. Skupina Faith No More je tiež popisovaná ako funkmetalová skupina, ktorá fušovala do rap metalu. Hudba skupiny Rage Against the Machine je zmesou funku a metalu, ktorá nielenže obsahuje rap, ale aj prvky punk rocku. Skupina Living Colour bola magazínom *[[Rolling Stone]]* označená za „priekopníkov Black-funk-metalu“.

## Významní interpreti

* 24-7 Spyz
* Audioslave (Revelations album)
* Bang Tango
* Bootsauce
* Buckethead
* Electric Boys
* Extreme
* Faith No More (raná tvorba)
* Follow for Now
* Gargamel!
* I Mother Earth
* Incubus (raná tvorba)
* Infectious Grooves
* Jimmie's Chicken Shack
* King's X
* LAPD
* Living Colour
* Lucy Brown
* Maximum the Hormone
* Mind Funk
* Mr. Bungle (raná tvorba)
* Mordred
* Powerman 5000 (raná tvorba)
* Primus
* Psychefunkapus
* Rage Against the Machine
* Red Hot Chili Peppers
* Royal Crescent Mob
* Stevie Salas
* Suicidal Tendencies
* T.M. Stevens
* Urban Dance Squad


## Referencie
Chadtov smrek

Tzv. **Chadtov smrek** bol mohutný smrek v boubínskom polesí pri Zátoni severozápadne od Volarov. Podľa letokruhov 462 rokov starý smrek obyčajný (*Picea abies*) bol v roku 1882 vyrúbaný spolu s ďalším, zvaným Wunderfichte pre okresnú výstavu vo Vimperku. Pri výrube mal smrek výšku 57&nbsp;m, obvod 327&nbsp;cm pri priemere 104&nbsp;cm a jeho objem bol 28&nbsp;m³.

Nazvali ho podľa lesníka J. E. Chadta-Ševětínského, ktorý v okolí vyrastal a tiež spísal prvý zoznam pamätných stromov. 

## Pozri aj
* Kráľ smrekov
* Krížový smrek
* Vidlicový smrek
* Nástupca kráľa smrekov

## Zdroj

Kategória:Pamätné stromy v Česku
Kategória:Okres Prachatice
Your Time Has Come

„**Your Time Has Come**“ je druhý singel americkej hard rockovej skupiny Audioslave z ich druhého albumu *[[Out of Exile]]*. Bol vydaný v roku 2005.

Skladba je uvedená na soundtracku hry *[[FlatOut 2]]*.

## Zoznam skladieb
# „Your Time Has Come“ - 4:15

## Kritika
Skladba „Your Time Has Come“ bola veľmi kritizovaná fanúšikmi skupiny Metallica, ktorí tvrdili, že hlavný gitarový riff je skopírovaný zo skladby „Bad Seed“ z albumu *[[ReLoad]]* z roku 1997. Rozdiel je ale v ladení; „Bad Seed“ je v ladení E-flat, kým „Your Time Has Come“ je v štandardnom ladení E. Skupina sa k tomu dodnes nevyjadrila.

## Referencie

Kategória:Single z 2005
Kategória:Piesne skupiny Audioslave